Þorbjörg Pálsdóttir

Þorbjörg Guðrún Pálsdóttir (10. helmikuuta 1919 Reykjavík – 11. marraskuuta 2009) oli islantilainen kuvanveistäjä.Morg­un­blaðið: Þor­björg Guðrún Páls­dótt­ir lát­in

 Elämä 
Þorbjörg aloitti opiskelun kotimaassaan ja jatkoi sitä Ruotsissa, josta vuonna 1961 palattuaan hänen opettajinaan toimivat vielä Ásmundur Sveinsson, Sigurjón Ólafsson ja Jóhann Eyfell. Vuonna 1972 hän oli mukana perustamassa Islannin kuvanveistäjäseuraa. Hän järjesti soolonäyttelyitä ja matkusti myös kansainvälisesti osallistuakseen ryhmänäyttelyihin.Perlan: Dance: Timeless artwork at Perlan  

Þorbjörg oli vuodesta 1942 naimisissa lääkäri Andrés Ásmunds­sonin (1916–2006) kanssa. Pariskunnalle syntyi viisi lasta, joiden lisäksi he adoptoivat kaksi lasta.

 Työ 
Þorbjörgin töitä kuuluu muiden muassa Islannin kansallisgallerian ja Reykjavíkin taidemuseon kokoelmiin.

Kesäkuussa 2014 Reykjavíkissa avattiin Hljómskálagarðurin puistossa kuuden naiskuvanveistäjän töille omistettu osa. Þorbjörgin ohella edustetuiksi tulivat Gunnfríður Jónsdóttir, Nína Sæmundson, Tove Ólafsson, Ólöf Pálsdóttir ja Gerður Helgadóttir. Näitä kuutta Islannin varhaisimpiin naispuolisiin kuvanveistäjiin kuulunutta taiteilijaa pidetään alansa pioneereina maassaan.Iceland Magazine: Statue park dedicated to female sculptors opens today in Hljómskálagarður park

Þorbjörgin työ "Tanssi" (1970) on neljän noin kahden metrin korkuisen pronssipatsaan muodostama kokonaisuus, jonka taiteilija lahjoitti Reykjavíkin kaupungille vuonna 1995 ja joka sijoitettiin luontonäyttelyiden pitopaikkana tunnetun Perlan-keskuksen ulkopuolelle.

 Lähteet 

Luokka:Islantilaiset kuvanveistäjät
Luokka:Vuonna 1919 syntyneet
Luokka:Vuonna 2009 kuolleet